kk kk kk kk en lt en en es kk ky en bg kk kk kk kk ru ky en ru kk kk kk kk kk kk kk kk kk kk kk kk kk kk kk kk kk kk kk ru kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk bg kk kk ru uk be en kk es en en lt en es en en pl es en en lt en en ky en ky
Математиктер адамзат тарихындағы ең ықпалды 3 фильмді анықтады – Qadam
0 99 2 минут оқисыз
Алғашқы фильмдер XIX ғасырдың соңында ағайынды Люмьерлер мен кинематографияның басқа да ізашарларының туындыларының арқасында пайда болды да, кино өнері көзді ашып-жұмғанша адамзаттың мәдени өмірінің маңызды бөлігіне айналып үлгерді. Кинотанушылар мен қарапайым көрермендер жылдар бойы қай картиналар кинематографияны және тұтас өркениетті дамыту үшін ең маңызды рөл атқарғанын талқылап, таласып келеді.
Математик Бьольо мен оның әріптестері субъективті факторларды жоюға тырысып, фильмдердің әсерін, танымалдығы мен сапасын бағалаудың өзіндік алгоритмін құрған. Негізінде бұл табиғаттағы кейбір эволюциялық процестердің қалай жұмыс істейтінін бағалауға арналған рейтингтерге ұқсас.
Бұл алгоритмнің негізгі өлшемі – бір кинокартинаға басқа фильмдерде қаншалықты көбірек сілтеме берілетіндігімен байланысты. Яғни, режиссерлер, сценаристер немесе кейіпкерлер өз картиналарында белгілі бір фильм туралы көбірек айтқан сайын, бұл сілтемелер оң немесе теріс болғанына қарамастан, сол фильмнің ықпалдылығын арттыра түседі.
Математиктердің түсіндіруінше, бір фильмнің жиі еске алынатыны оның мәртебесін арттырады.
Математиктер ең ықпалды фильмдердің «ең объективті» тізімін жасау кезінде 47 мың фильм, 20 мың режиссер және 400 мың актер туралы толық ақпаратты қамтитын IMDb интернет-мәліметтер базасына сүйенген.
Рейтингтің көшін 1939 жылы Виктор Флеминг түсірген «Оз елінің сиқыршысы» бастап тұр.
Бұл кинематография тарихындағы алғашқы толық түсті фильмдердің бірі болды және осы уақытқа дейін коммерциялық тұрғыдан Фрэнк Баумның романының ең сәтті экрандалуы болып қала береді.
Одан кейінгі орындар Джордж Лукастың «Жұлдыздар соғысы», Альфред Хичкоктың «Психо», Мериан Купердің «Кинг-Конг», Стэнли Кубриктің «Ғарыштық Одиссея» және Джеймс Уэллдің «Франкенштейн» фильмдеріне бұйырды.
Сонымен қатар, ғалымдар режиссерлер мен актерлерге арналған рейтингтер жасады. Ең ықпалды суреткерлердің үштігіне Альфред Хичкок, Стивен Спилберг және Брайан де Пальма кіреді.
Актерлік шеберханаға келетін болсақ, Сэмюэль Джексон, Клинт Иствуд және Том Круз үздіктер қатарында, сондай-ақ Максвелл Лоис, Кэрри Фишер және Морин О’Салливан образдары кинематографияның дамуына әсер етті деп бағаланған.
Ғалымдар өздері жасаған алгоритм мен оның жұмысының нәтижелері батыс және кеңестік кинематографияда мамандандырылған кинотанушылар мен сыншылардың назарын аударады деп үміттенеді. Жақын уақытта математиктер IMDb-де іс жүзінде ене қоймаған Азия және басқа аймақтардың кинематографиясына осындай зерттеу жүргізбекші.
ең ықпалды фильмдер кинематограф кинематография кино киноиндустрия математик математика фильм
0 99 2 минут оқисыз
Facebook LinkedIn VKontakte WhatsApp Telegram Email арқылы бөлісу Басып шығару
«Оскар» премиясының қысқа тізіміне енген фильмдер белгілі болды
Тың жаңалық: Кенесарының ұлы Ахмет сұлтан жазған кітап қазақ тіліне аударылды
Қазақтың тұңғыш скрипкашысы Әлім Алмат жайлы сіз білмеген 5 дерек
2021 жылы жарық көретін 5 деректі фильм
Пікір үстеу Жауапты болдырмау
Пікір орналастыру үшін кіруіңіз жөн.
Қалың мал мен мәһрдің айырмашылығы бар ма?
Алматыда тағы да қарақшылар ұсталды
Сарбаз әкімдікке жасалған шабуыл туралы айтып берді
Қазақстанда 8 мыңға жуық адам ұсталды – ІІМ
Қазақстан 2022 жылы ТМД-ға төрағалық етеді
Израильдің әлемге қосқан 10 ғаламат үлесі
Әкенің туған күніне тілек
Эмоционалды интеллект: Қазақ түсінігі, EQ белгілері
Мұғалімдерге қосымша үстемеақы төленуі мүмкін
Жириновский қазақстандық орыстарды еліне шақырды
Балаңыздың ұйқысы ауысып кетті ме?
Денсаулық & Психология 167
© 2022, Барлық құқық қорғалған
Facebook Twitter WhatsApp Telegram